Diari Oficial de la Generalitat Valenciana


Sumari del DOGV 8365, del 21-08-2018 (2018/7922)

RESOLUCIÓ de 3 d'agost de 2018, de la Direcció General d'Habitatge, Rehabilitació i Regeneració Urbana, per a la concessió del reconeixement del distintiu de qualitat marca Bureau Veritas Hormigón, amb la referència 0701P30/18, per equivalència en trobar-se la marca amb reconeixement oficial en vigor pel Ministeri de Foment.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8365

Data del DOGV
:   21-08-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7922


Data del document
:   03-08-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 3 d'agost de 2018, de la Direcció General d'Habitatge, Rehabilitació i Regeneració Urbana, per a la concessió del reconeixement del distintiu de qualitat marca Bureau Veritas Hormigón, amb la referència 0701P30/18, per equivalència en trobar-se la marca amb reconeixement oficial en vigor pel Ministeri de Foment. [2018/7922]  
  
Javier Herranz Martínez, responsable tècnic CE-CPI de Bureau Veritas Iberia, SL, va presentar amb data 24 de gener de 2018, amb el número de registre d'entrada 16467, un escrit dirigit al Servei de Rehabilitació, en el qual ha sol·licitat, en nom i representació de Bureau Veritas Iberia, SL, domiciliada en la Ronda Narciso Monturiol, 6, 1r, parc empresarial Destro, edifici B, Paterna (València), l'equivalència del reconeixement oficial del distintiu de qualitat actualment denominat marca BUREAU VERITAS Hormigón, reconegut pel Ministeri de Foment, de conformitat amb l'article 17 del Decret 1/2015, de 9 de gener, del Consell, amb la referència 0701P30/18.  
L'expedient per al reconeixement d'aquest distintiu s'ha tramitat de conformitat amb la Llei 39/2015, d'1 d'octubre, del procediment administratiu comú de les administracions públiques, i per mitjà d'aquest s'ha comprovat el compliment dels requisits exigits pel Decret 1/2015, de 9 de gener, del Consell de la Generalitat Valenciana, pel qual s'aprova el Reglament de gestió de la qualitat en obres d'edificació.  
  
En virtut d'això, i a proposta del Servei de Rehabilitació, aquesta direcció general resol:  
  
Primer  
Concedir el reconeixement del distintiu de qualitat que atorga Bureau Veritas Iberia, SL, per al producte formigó preparat en la central amb la denominació marca BUREAU VERITAS Hormigón, amb la referència 0701P30/18, per equivalència, ja que aquesta marca té el reconeixement oficial en vigor del Ministeri de Foment.  
La marca BUREAU VERITAS Hormigón és una marca de conformitat amb la instrucció de formigó estructural (d'ara endavant EHE-08), aprovada per Reial decret 1247/2008, de 18 de juliol. Les característiques emparades per la certificació són les previstes en els articles 31, 37.3, 39.2 i 72 de la instrucció de formigó estructural EHE-08.  
El distintiu de qualitat es concedeix a cada producte fabricat en la central en una única ubicació.  
  
Segon  
L'abast del reconeixement de la marca BUREAU VERITAS Hormigón és l'indicat en el Decret 1/2015, de 9 de gener, del Consell de la Generalitat Valenciana, pel qual s'aprova el Llibre de Gestió de Qualitat d'Obra, LG14.  
  
Tercer  
La validesa del reconeixement del distintiu marca BUREAU VERITAS Hormigón, està condicionada al període de vigència del reconeixement que atorga el Ministeri de Foment a aquesta marca, que ha establit en dos anys a partir de la data de 9 de febrer de 2017, i queda supeditat al compliment de les condicions establides en el Decret 1/2015, de 9 de gener, del Consell.  
  
Quart  
Qualsevol variació en les condicions que serviren de base per a l'equivalència de reconeixement del distintiu, marca BUREAU VERITAS Hormigón, haurà de ser comunicada a aquesta direcció general en el moment en què es produïsca.  
  
Contra aquesta resolució, que no posa fi a la via administrativa, es pot interposar recurs d'alçada davant la Secretaria Autonòmica d'Habitatge, Obres Públiques i Vertebració del Territori, en el termini d'un mes comptador des de la notificació, de conformitat amb el que es preveu en l'article 122 de la Llei 39/2015, d'1 d'octubre, del procediment administratiu comú de les administracions públiques.  
Aquesta resolució es publicarà en el Diari Oficial de la Generalitat Valenciana, perquè se'n prenga coneixement.  
  
València, 3 d'agost de 2018.- El director general d'Habitatge, Rehabilitació i Regeneració Urbana: Rafael Briet Seguí.